דוביגל

דוביגל (מעוצב: #דוביגל; הגייה: האשטג דוביגל) הוא סינגל שהוקלט על ידי הראפר הישראלי רון נשר בהשתתפות צמד הזמרים הישראלי סטטיק ובן-אל תבורי בהפקתו של המפיק המוזיקלי הישראלי ג'ורדי. השיר יצא לאור ב-30 ביולי 2015, לפני שסטטיק ותבורי חוברו כצמד, על ידי חברת התקליטים יוניסל.

רקע וכתיבה 
השיר נכתב והולחן על ידי רון נשר וסטטיק והופק על ידי ג'ורדי. השיר נכתב במקור לראפרית הוריקיין קתרינה. השיר הוא שיר ראפ המשלב בתוכו גם פופ ומזרחית. השיר קרוי על שמו של השחקן דובי גל.

בסמוך לצאתו כסינגל, עלה לרשת הזרמת המדיה ספוטיפיי.

וידאו קליפ 
הווידאו קליפ הנלווה של השיר הוא סרטון אנימציה שיצרו חברת אוריתמר סטודיוס, בקליפ מופיעים דמויות של דייוויד בלאט, לברון ג'יימס ודובי גל. בקליפ עצמו ישנה מחווה לסרט מלך הסלים בהשתתפותו ובימויו של גל.

ב-2017 הסיר רון נשר את שמותיהם של בן-אל, סטטיק וג'ורדי מכותרת הקליפ בעקבות סכסוך מקצועי. ב-2021, לאחר יישור דברים בין הצדדים, הוחזרו השמות.

נכון לאוגוסט 2023 מונה הצפיות של הקליפ עומד על כ-45.7 מיליון צפיות, והוא נמנה עם 50 הסרטונים הישראלים הנצפים ביותר ביוטיוב. כמו כן, דורג השיר במקום ה-10 ברשימה שערכה יוטיוב ישראל אודות הקליפים הנצפים יותר בישראל לשנת 2015.

קישורים חיצוניים

הערות שוליים 

שירי רון נשר
שירי סטטיק
שירים שנכתבו על ידי רון נשר
שירי היפ הופ בעברית
שירים בעברית
שירי סטטיק ובן-אל תבורי
שירים שנכתבו על ידי סטטיק
שירים שהופקו על ידי ג'ורדי
שירים על שחקנים